《和鲜于子骏益昌官舍八咏 巽堂》
宋代·苏辙

山前三秦道，车马不遑息。
日出红尘生，不见青山色。
峰峦未尝红，往意自奔迫。
谁言幽堂居，近在使者宅。
俯听辨江声，却立睨石壁。
藤萝自太古，松竹列新植。
暑簟卧清风，寒樽对佳客。
试问东行人，谁能同此适？斋

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。